**ΣΤΡΑΤΗΓΙΚΗ ΔΙΕΘΝΟΠΟΙΗΣΗΣ**

***Διαθέσιμη στο*** [*http://erasmus.uop.gr/index.php/erasmus-policy-statement*](http://erasmus.uop.gr/index.php/erasmus-policy-statement)

Οι βασικές αρχές της στρατηγικής του Ιδρύματός μας προς την κατεύθυνση της διεθνοποίησης, συνοψίζονται σε τρεις δράσεις-κλειδιά :

# Σχεδιασμός κοινών προγραμμάτων σπουδών

Στρατηγικές ακαδημαϊκές συνεργασίες με ιδρύματα και φορείς του εξωτερικού σε επίπεδο μεταπτυχιακών και διδακτορικών σπουδών αλλά και στο χώρο της Δια Βίου Μάθησης. Ο σκοπός είναι η ενδυνάμωση των ακαδημαϊκών προγραμμάτων του Πανεπιστημίου αλλά και η ώσμωση με τις πιο σύγχρονες τάσεις και ακαδημαϊκά αντικείμενα.

# Υποστήριξη και ενίσχυση των ερευνητικών προγραμμάτων

Το Πανεπιστήμιο Πελοποννήσου συμμετέχει σε πολλά διεθνή ανταγωνιστικά ερευνητικά έργα. Ο σκοπός είναι η συμμετοχή όλων των Σχολών του Πανεπιστημίου στην προσέλκυση παρόμοιων έργων και η αναβάθμιση του ρόλου του Πανεπιστημίου σε ρόλο συντονιστή (coordinator) σε περισσότερα έργα.

# Ενίσχυση εκπαιδευτικής κινητικότητας

Κινητικότητα φοιτητών και προσωπικού, εντός και εκτός ΕΕ, με στόχο την ανάπτυξη της καινοτομίας, την ενδυνάμωση του τριγώνου της γνώσης και την επαγγελματική ανέλιξη και εκπαιδευτική αριστεία.

# Α) ΕΠΙΛΟΓΗ ΕΤΑΙΡΩΝ

Επιδιώκεται η σύναψη συνεργασιών που προάγουν τον εκσυγχρονισμό της εκπαίδευσης, ενισχύουν την καινοτομία και συνδέουν την ακαδημαϊκή κοινότητα με την αγορά εργασίας. Αξιολογούνται οι κοινοί στόχοι και τα προσδοκώμενα αποτελέσματα και διασφαλίζεται η διαρκής και ισόρροπη κατανομή μεταξύ των συνεργαζομένων εταίρων. Λαμβάνονται υπ’ όψιν οι θεματικές και γεωγραφικές προτεραιότητες, ώστε να διασφαλίζεται η επίτευξη ισορροπίας μεταξύ ακαδημαϊκών συμφερόντων και άλλων παραγόντων που επηρεάζουν τις θεσμικές αποφάσεις (π.χ. γεωγραφική ισορροπία και ισορροπία μεταξύ θεμάτων).

# Β) ΓΕΩΓΡΑΦΙΚΗ ΚΑΤΑΝΟΜΗ

Η ΕΕ έχει μακρά παράδοση συνεργασίας με Τρίτες χώρες, η οποία βασίζεται σε σειρά πολιτικών και μέσων στα οποία η τριτοβάθμια εκπαίδευση διαδραματίζει όλο και μεγαλύτερο ρόλο. Στα πλαίσια αυτής της πολιτικής υποστηρίζεται η συνεργασία με γείτονες χώρες και επιδιώκεται το άνοιγμα σε Τρίτες χώρες.

# Γ) ΟΜΑΔΕΣ ΣΤΟΧΟΙ

Σημείο – κλειδί για τη στρατηγική διεθνοποίησης αποτελεί η συμμετοχή φοιτητών και προσωπικού σε ευρωπαϊκά και διεθνή σχέδια συνεργασίας, καθώς μέσω αυτής αναπτύσσονται οι επαγγελματικές δεξιότητες και οι κοινωνικές και διαπολιτισμικές σχέσεις. Στόχος μας είναι η ανάπτυξη νέων συνεργασιών και δικτύων συνεργασίας, με εταίρους εντός και εκτός ΕΕ.

Επιδιώκουμε την ανανέωση και διεύρυνση των συνεργασιών μας με Ιδρύματα τριτοβάθμιας εκπαίδευσης, ερευνητικά ιδρύματα και επιχειρήσεις, με σκοπό την ενδυνάμωση του τριγώνου της γνώσης, ως βάσης για μια πιο καινοτόμο και δημιουργική οικονομία και την ενίσχυση της ευρωπαϊκής ανταγωνιστικότητας συμβάλλοντας στην οικοδόμηση μιας κοινωνίας με εντατική χρησιμοποίηση της γνώσης.

Για την επίτευξη των στόχων της διεθνούς στρατηγικής, το Πανεπιστήμιο Πελοποννήσου έχει οργανώσει την εσωτερική λειτουργία του έτσι ώστε :

* να διασφαλίζει τη διαφάνεια, συνοχή και αξιοκρατία,
* να παρέχει διαρκή ενημέρωση και να δημοσιοποιεί τις δυνατότητες που προσφέρουν τα προγράμματα συνεργασίας,
* να υποστηρίζει τους συμμετέχοντες σε όλα τα στάδια της μετακίνησης (έγκαιρη υπογραφή συμφωνιών σπουδών/πρακτικής, σχεδίων εργασίας/διδασκαλίας, ενημέρωση για θέματα ασφάλισης, visa κ.λπ.),
* να σέβεται και εφαρμόζει πλήρως το άρθρο 21 του Χάρτη Θεμελιωδών Δικαιωμάτων της ΕΕ, σύμφωνα με το οποίο: *«Απαγορεύεται κάθε διάκριση ιδίως λόγω φύλου, φυλής, χρώματος, εθνοτικής καταγωγής ή κοινωνικής προέλευσης, γενετικών χαρακτηριστικών, γλώσσας, θρησκείας ή πεποιθήσεων, πολιτικών φρονημάτων ή κάθε άλλης γνώμης, ιδιότητας μέλους εθνικής μειονότητας, περιουσίας, γέννησης, αναπηρίας ηλικίας ή γενετήσιου προσανατολισμού»,*
* να υποστηρίζει τη συμμετοχή ατόμων προερχομένων από κοινωνικά ευπαθείς ομάδες και ατόμων με αναπηρίες,
* να μεριμνά για τη διασφάλιση της επιτυχίας των στόχων της μετακίνησης δίνοντας ιδιαίτερη σημασία α) στη γλωσσική επάρκεια των μετακινουμένων β) στην ομαλή ένταξή τους στην νέα ακαδημαϊκή και κοινωνική ζωή γ) στη διαρκή επικοινωνία και επίβλεψη των μετακινουμένων για σπουδές/πρακτική άσκηση,
* να αναγνωρίζει και αξιοποιεί τα αποτελέσματα της συμμετοχής στην κινητικότητα φοιτητών μέσω της εφαρμογής ΕCTS και να απονέμει το Παράρτημα Διπλώματος,
* να αναγνωρίζει και αξιοποιεί τα αποτελέσματα της κινητικότητας προσωπικού με στόχο την επαγγελματική ανέλιξη και διδακτική αριστεία,
* να διασφαλίζει τη μη επιβολή διδάκτρων σε περίπτωση κινητικότητας φοιτητών μέσω του Προγράμματος Erasmus και να διευκολύνει την πρόσβαση όλων των εισερχομένων φοιτητών σε εργαστήρια, βιβλιοθήκες και άλλες εγκαταστάσεις, διασφαλίζοντας την ίση μεταχείριση μεταξύ εισερχομένων και τακτικών φοιτητών του Ιδρύματος.

Ευρύτερος στόχος του Ιδρύματός μας είναι οι δράσεις μας να συμβάλουν στην εξασφάλιση των συνθηκών που θα οδηγήσουν στην πλήρη αξιοποίηση του πνευματικού κεφαλαίου της Ευρώπης προκειμένου να εξασφαλιστεί μακρόχρονη ανταγωνιστικότητα και ανάπτυξη.

# Η ΣΥΜΜΕΤΟΧΗ ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ ΣΤΟ ERASMUS+ 2021-27

Το Πανεπιστήμιο Πελοποννήσου συμμετέχει στο Πρόγραμμα Erasmus από το 2007 θεωρώντας ως δεδομένο ότι η επιτυχής υλοποίηση των δράσεων αποτελεί βασικό άξονα της στρατηγικής διεθνοποίησής του.

Στο Πανεπιστήμιο Πελοποννήσου απονεμήθηκε πρόσφατα ο Νέος Χάρτης erasmus. Έτσι διασφαλίζεται η απρόσκοπτη συμμετοχή στο πρόγραμμα 2021-27.

Η συμμετοχή του Πανεπιστημίου Πελοποννήσου στο Πρόγραμμα Erasmus διασφαλίζει: α) τη διαδικασία υλοποίησης του οράματός του σύμφωνα με τον στρατηγικό σχεδιασμό και β) την υλοποίηση των δεσμεύσεων που απορρέουν από την Πολιτική Ποιότητας.

Το όραμα και η αποστολή του Πανεπιστημίου Πελοποννήσου σύμφωνα με το *«Στρατηγικό και Επιχειρησιακό Σχέδιο Ανάπτυξης»* συνοψίζονται σε τέσσερις άξονες:

# Eκπαιδευτικό έργο

* + Αναβάθμιση της εκπαιδευτικής διαδικασίας και των προγραμμάτων σπουδών.
	+ Στήριξη των φοιτητών στην αναζήτηση ποιοτικών επαγγελματικών διεξόδων.
	+ Δημιουργία κουλτούρας γόνιμου διαλόγου με σεβασμό στη διαφορετικότητα σε όλη την ακαδημαϊκή κοινότητα.
	+ Συμπαράσταση σε όλες τις Ευαίσθητες Κοινωνικά Ομάδες.

# Ερευνητικό έργο

* + Ενίσχυση της επιστημονικής έρευνας και της παραγωγής νέας γνώσης.
	+ Υποστήριξη των αναπτυξιακών πρωτοβουλιών σε περιφερειακό και εθνικό επίπεδο.

# Διοικητική Αναβάθμιση

* + Ενσωμάτωση των Τεχνολογιών Πληροφορίας και Επικοινωνίας στη διακυβέρνηση του Πανεπιστημίου.

# Εξωστρέφεια- Διεθνοποίηση-Σχέσεις με την τοπική κοινωνία

* + Ανάπτυξη της εξωστρέφειας και της διεθνοποίησης του Πανεπιστημίου.
	+ Σύνδεση του Πανεπιστημίου με την τοπική κοινωνία και ουσιαστική συμβολή στην κοινωνική συνοχή.

Ειδικά για τον άξονα της Εξωστρέφειας - Διεθνοποίησης, το Πανεπιστήμιο Πελοποννήσου στοχεύει στην:

Α. Ενθάρρυνση συμμετοχής των Μελών της Ακαδημαϊκής Κοινότητας (φοιτητών και διδακτικού/διοικητικού προσωπικού) σε δράσεις κινητικότητας, με στόχο την απόκτηση εκπαιδευτικής και εργασιακής εμπειρίας σε ευρωπαϊκό και διεθνές περιβάλλον.

Β. Ενδυνάμωση των υπαρχόντων και ίδρυση νέων (ξενόγλωσσων) μεταπτυχιακών προγραμμάτων σπουδών.

Γ. Ανάπτυξη διεθνών συνεργασιών με Ιδρύματα τρίτων χωρών με στόχο την περαιτέρω ενδυνάμωση της διεθνούς απήχησης και αναγνωρισιμότητας του Ιδρύματος.

Δ. Αύξηση αριθμού εισερχομένων φοιτητών Erasmus μέσω της ανάπτυξης κορμού μαθημάτων στην αγγλική γλώσσα (προπτυχιακό επίπεδο), σε συνδυασμό με την ίδρυση ξενόγλωσσων μεταπτυχιακών προγραμμάτων σπουδών.

Λαμβάνοντας υπ’ όψιν ότι οι δράσεις του Προγράμματος Erasmus+ υποστηρίζουν και στοχεύουν στην:

* 1. Ενίσχυση της εκπαιδευτικής κινητικότητας φοιτητών και προσωπικού, με στόχο την ανάπτυξη της καινοτομίας, την ενδυνάμωση του τριγώνου της γνώσης και την επαγγελματική ανέλιξη και εκπαιδευτική αριστεία.
	2. Ανάπτυξη συνεργειών μεταξύ Οργανισμών και Ιδρυμάτων με στόχο τον διάλογο και την ανταλλαγή καλών πρακτικών σε θέματα ενίσχυσης της καινοτομίας και τον εκσυγχρονισμό της εκπαίδευσης.
	3. Δημιουργία διαύλων επικοινωνίας σε θέματα εκπαιδευτικής πολιτικής,

εξάγεται το συμπέρασμα ότι οι στόχοι που έχουν τεθεί σε ιδρυματικό επίπεδο και αφορούν στη στρατηγική διεθνοποίησης και τον εκπαιδευτικό εκσυγχρονισμό, είναι άμεσα συνδεδεμένοι με τους στόχους των δράσεων του Προγράμματος Erasmus.

Ως εκ τούτου, η επιτυχής υλοποίηση του Προγράμματος Erasmus, θεωρείται αναπόσπαστο μέρος του Στρατηγικού και Επιχειρησιακού Σχεδίου Ανάπτυξης του Πανεπιστημίου Πελοποννήσου.

Παράλληλα, η συμμετοχή του Πανεπιστημίου Πελοποννήσου στο Πρόγραμμα Erasmus+ διασφαλίζει τη διαδικασία υλοποίησης των δεσμεύσεων που απορρέουν από την Πολιτική Ποιότητας, σύμφωνα με την οποία το Ίδρυμα δεσμεύεται:

* να παρακολουθεί -σε ευρωπαϊκό και διεθνές επίπεδο- τις εξελίξεις σε θέματα εκπαίδευσης και να αναμορφώνει κατάλληλα τα προγράμματα σπουδών του
* να παράγει υψηλής ποιότητας ερευνητικό έργο έργου σε επιστημονικές περιοχές αιχμής

-να λαμβάνει υπ΄όψιν τις μεταβαλλόμενες ανάγκες της κοινωνίας

* να αξιολογεί σε τακτά χρονικά διαστήματα την πορεία των δράσεων και την επίτευξη των στόχων, μέσα από θεσμοποιημένες διαδικασίες, όπως αυτές ορίζονται στο πιστοποιημένο εσωτερικό σύστημα διασφάλισης της ποιότητας του Ιδρύματος (IQAS – Internal Quality Assurance System).
* να αναπροσαρμόζει τη δράση του στοχεύοντας σε διαρκή εξέλιξη και βελτίωση

Το Πανεπιστήμιο Πελοποννήσου μέσω της συμμετοχής του στις δράσεις του Προγράμματος Erasmus+ στοχεύει:

* να παρέχει στους φοιτητές (μέσω της κινητικότητας για σπουδές- πρακτική άσκηση και της αυτόματης αναγνώρισης των μαθησιακών αποτελεσμάτων) τη δυνατότητα να βελτιώσουν το επίπεδο γνώσης, έρευνας και υψηλής εξειδίκευσης καθώς και να βιώσουν την εμπειρία πέραν του ακαδημαϊκού πλαισίου, συμβάλλοντας α) στην προώθηση της καινοτομίας και ανταγωνιστικότητας και β) στην επιδίωξη εξασφάλισης θέσεων εργασίας, οικονομικής ανάπτυξης και ευημερίας.
* να ενθαρρύνει την κινητικότητα των διδασκόντων και την ανάπτυξη εκπαιδευτικών συνεργασιών ώστε οι νέες πρακτικές, οι ομοιότητες και οι διαφορές με τις οποίες εξοικειώνονται οι διδάσκοντες, να γίνονται αφορμή για ποιοτική αναβάθμιση των προγραμμάτων σπουδών και της εκπαιδευτικής διαδικασίας.
* να ενθαρρύνει την κινητικότητα προσωπικού για επιμόρφωση με στόχο την ανταλλαγή καλών πρακτικών διοίκησης.
* να αναπτύξει δίαυλο επικοινωνίας με φορείς και οργανισμούς σε θέματα αριστείας και καινοτομίας με στόχο την εφαρμογή αυτών σε τοπικό και περιφερειακό επίπεδο.
* να συμμετάσχει σε ευρωπαϊκά και διεθνή δίκτυα συνεργασίας για την ενίσχυση του τριγώνου γνώσης «παιδεία-έρευνα- καινοτομία»

Η στοχοθεσία του Ιδρύματος και ειδικότερα:

* Η ενθάρρυνση της κινητικότητας των διδασκόντων με στόχο την ανάπτυξη εκπαιδευτικών συνεργασιών και νέων εκπαιδευτικών πρακτικών.
* Η αυτόματη αναγνώριση των μαθησιακών αποτελεσμάτων της κινητικότητας φοιτητών.
* Η ανάπτυξη κορμού μαθημάτων στην αγγλική γλώσσα (προπτυχιακό επίπεδο), σε συνδυασμό με την ίδρυση ξενόγλωσσων μεταπτυχιακών προγραμμάτων σπουδών.

Συνάδει με τους στόχους και το όραμα για τη δημιουργία ενός Ευρωπαϊκού Εκπαιδευτικού Πλαισίου (Εuropean Education Area 2025) το οποίο και εστιάζει σε τρεις βασικούς άξονες:

1. Βελτίωση της πρόσβασης και της ποιότητας εκπαίδευσης στην προσχολική ηλικία.
2. Αυτόματη αναγνώριση των μαθησιακών αποτελεσμάτων.
3. Ανάπτυξη παιδαγωγικών μεθόδων και εκπαιδευτικών εργαλείων με στόχο την απόκτηση γλωσσικών δεξιοτήτων.

Λαμβάνοντας υπ’ όψιν τις ανωτέρω αναφορές και συνοψίζοντας, επισημαίνεται ότι το Πανεπιστήμιο Πελοποννήσου με βάση α) την πολιτική ποιότητας β) τον επιχειρησιακό και στρατηγικό σχεδιασμό και γ) τους ποσοτικούς και ποιοτικούς στόχους που έχουν τεθεί σε τμηματικό και ιδρυματικό επίπεδο, έχει οργανώσει την εσωτερική λειτουργία με διαφάνεια, αξιοκρατία και συνοχή θέτοντας σαφείς και μετρήσιμους στόχους με στόχο τη διασφάλιση της επιτυχούς υλοποίησης των Προγραμμάτων.

Παράλληλα, το Πανεπιστήμιο Πελοποννήσου συμμετέχει ενεργά επί σειρά ετών στις δράσεις KA1 και ΚΑ2 και στοχεύει στη διεύρυνση της συμμετοχής του και στη δράση ΚΑ3.

Η επιτυχής υλοποίηση των δράσεων αποτελεί σημείο – κλειδί για την στρατηγική διεθνοποίησης του Ιδρύματος. Για την επίτευξη των στόχων, το Πανεπιστήμιο Πελοποννήσου έχει οργανώσει την εσωτερική λειτουργία λαμβάνοντας υπ’ όψιν τις δεσμεύσεις που απορρέουν από την εφαρμογή του Χάρτη Erasmus.

Αναλυτικά, το Ίδρυμα με εσωτερικές θεσμοθετημένες διαδικασίες (Πολιτική Ποιότητας, Στρατηγικό & Επιχειρησιακό Σχέδιο Ανάπτυξης 2018-21, Εγχειρίδιο Ποιότητας, Κανονισμό Κινητικότητας, Πολιτική Αναγνώρισης Πιστωτικών Μονάδων):

* διασφαλίζει τη διαφάνεια, συνοχή και αξιοκρατία στην οργάνωση λειτουργίας,
* παρέχει διαρκή ενημέρωση και δημοσιοποιεί τις δυνατότητες που προσφέρουν τα προγράμματα συνεργασίας,
* υποστηρίζει τους συμμετέχοντες σε όλα τα στάδια της μετακίνησης (έγκαιρη υπογραφή συμφωνιών σπουδών/πρακτικής, σχεδίων εργασίας/διδασκαλίας, ενημέρωση για θέματα ασφάλισης, visa κ.λπ),
* σέβεται και εφαρμόζει πλήρως το άρθρο 21, *Charter of Fundamental Rights* σύμφωνα με τον οποίο δεν πρέπει να υπάρχει διάκριση *“based on sex, race, colour, ethnic or social origin, genetic features, language, religion or belief, political or any other opinion, membership of a national minority, property, birth, disability, age or sexual orientation”,*
* υποστηρίζει τη συμμετοχή ατόμων προερχομένων από κοινωνικά ευπαθείς ομάδες και ατόμων με αναπηρίες,
* μεριμνά για τη διασφάλιση της επιτυχίας των στόχων της μετακίνησης δίνοντας ιδιαίτερη σημασία α) στη γλωσσική επάρκεια των μετακινουμένων β) στην ομαλή ένταξή τους στην νέα ακαδημαϊκή και κοινωνική ζωή γ) στη διαρκή επικοινωνία και παρακολούθηση των μετακινουμένων για σπουδές/πρακτική άσκηση,
* αναγνωρίζει και αξιοποιεί τα αποτελέσματα της συμμετοχής στην κινητικότητα φοιτητών μέσω της εφαρμογής ΕCTS και της απονομής Παραρτήματος Διπλώματος,
* αναγνωρίζει και αξιοποιεί τα αποτελέσματα της κινητικότητας προσωπικού με στόχο την επαγγελματική ανέλιξη και διδακτική αριστεία,
* παρέχει στους εισερχομένους φοιτητές Erasmus διευκολύνσεις και ελεύθερη πρόσβαση στις υποδομές του διασφαλίζοντας την ίση μεταχείριση, την άνευ διδάκτρων εγγραφή και την ομαλή ενσωμάτωση,

-αξιολογεί την πορεία των δράσεων και την επίτευξη των στόχων μέσα από ανοικτές διαδικασίες ενημέρωσης των εμπλεκομένων μερών,

* επιβλέπει και βελτιώνει την ποιότητα των υπηρεσιών που παρέχει και των λειτουργιών μέσω των κοινά καθορισμένων διεργασιών, διαδικασιών και συστημάτων.

Το όραμα και η αποστολή του Πανεπιστημίου Πελοποννήσου σύμφωνα με το «Στρατηγικό και Επιχειρησιακό Σχέδιο Ανάπτυξης» συνοψίζονται σε τέσσερις άξονες:

# Eκπαιδευτικό έργο

1. **Ερευνητικό έργο**

# Διοικητική Αναβάθμιση

1. **Εξωστρέφεια- Διεθνοποίηση-Σχέσεις με την τοπική κοινωνία**

Ο συσχετισμός των βασικών αξόνων της ιδρυματικής στρατηγικής με τις δράσεις – κλειδιά που προβλέπονται σύμφωνα με το επιχειρησιακό σχέδιο, καταλήγει στις εξής τρεις προτεραιότητες, οι οποίες σύμφωνα και με την συνοπτική ανάλυση, ταυτίζονται με το περιεχόμενο των δράσεων Erasmus:

1. Ενίσχυση εκπαιδευτικής κινητικότητας

Κινητικότητα φοιτητών και προσωπικού, εντός και εκτός ΕΕ, με στόχο την ανάπτυξη της καινοτομίας, την ενδυνάμωση του τριγώνου της γνώσης και την επαγγελματική ανέλιξη και εκπαιδευτική αριστεία.

1. Ανάπτυξη σχεδίων συνεργασίας

Δομικές συνεργασίες με επιχειρήσεις στοχεύοντας στη σύνδεση με την αγορά εργασίας, συνεργασίες γνώσης για την ενίσχυση της καινοτομίας και τον εκσυγχρονισμό της εκπαίδευσης και υποστήριξη για συνεργασία με γειτονικές χώρες, άνοιγμα σε τρίτες χώρες.

1. Υποστήριξη εκπαιδευτικών πολιτικών

Διάλογος για θέματα εκπαιδευτικής πολιτικής με επιλεγμένους παγκόσμιους εταίρους με σκοπό α) την ανταλλαγή απόψεων σε τομείς κοινού ενδιαφέροντος, επισκέψεις μελέτης, σεμινάρια και μελέτες β) την ανάπτυξη, τον εκσυγχρονισμό και την υποστήριξη μεταρρυθμίσεων με στόχο την προώθηση της ελκυστικότητας των σπουδών της ΕΕ σε παγκόσμια κλίμακα.

Για το Πανεπιστήμιο Πελοποννήσου το τρίπτυχο «ιδρυματική στρατηγική

* επιχειρησιακό σχέδιο - προτεραιότητες» λειτουργεί αλληλένδετα και υπαγορεύει τη συμμετοχή του στο Πρόγραμμα Erasmus.

# ΚΑΝΟΝΙΣΜΟΣ ΚΙΝΗΤΙΚΟΤΗΤΑΣ

H εφαρμογή του Σχεδίου περιλαμβάνει: α) κινητικότητα φοιτητών για σπουδές και πρακτική άσκηση β) κινητικότητα προσωπικού για διδασκαλία και επιμόρφωση και γ) ανάπτυξη δράσεων με στόχο την ποιοτική αναβάθμιση του Προγράμματος και την περαιτέρω ανάπτυξη συνεργειών. Ειδικά για τους άξονες α) κινητικότητα φοιτητών και β) κινητικότητα προσωπικού επισημαίνεται ότι λειτουργεί ως παράλληλη δράση η εισερχόμενη κινητικότητα.

# OΡΓΑΝΩΣΗ ΚΙΝΗΤΙΚΟΤΗΤΑΣ ΦΟΙΤΗΤΩΝ ΓΙΑ ΣΠΟΥΔΕΣ & ΠΡΑΚΤΙΚΗ ΆΣΚΗΣΗ

**ΒΑΣΙΚΕΣ ΑΡΧΕΣ**

Ισότητα και μη διάκριση – Ίσες ευκαιρίες και πρόσβαση σε όλους.

* Προβολή του Χάρτη Erasmus, της σχετικής Δήλωσης Πολιτικής Erasmus (Erasmus Policy Statement) και των εκάστοτε εν ισχύ νομικών διατάξεων σε περίοπτη θέση στην ιστοσελίδα του Προγράμματος Erasmus του Πανεπιστημίου.
* Επιλεξιμότητα συμμετεχόντων με βάση τις εκάστοτε ισχύουσες διατάξεις του Προγράμματος Erasmus+.
* Διαρκής προώθηση των δράσεων και διάδοση και αξιοποίηση των αποτελεσμάτων του προγράμματος.
* Παροχή βοήθειας στην έκδοση visa, όταν ζητηθεί, στους εισερχόμενους και εξερχόμενους μετακινούμενους συμμετέχοντες.
* Παροχή βοήθειας για τις ανάγκες ασφάλισης, όταν ζητηθεί, στους εισερχόμενους και εξερχόμενους μετακινούμενους συμμετέχοντες.

# ΕΞΕΡΧΟΜΕΝΟΙ ΦΟΙΤΗΤΕΣ

* Πλήρης αναγνώριση των πιστωτικών μονάδων E.C.T.S. των επιτυχώς ολοκληρωμένων μαθημάτων και της πρακτικής άσκησης και ένταξή τους στο παράρτημα διπλώματος.
* Καταβολή της επιχορήγησης στους εξερχόμενους φοιτητές που τηρούν τις υποχρεώσεις της σύμβασης.
* Διασφάλιση ότι οι εξερχόμενοι φοιτητές είναι καλά προετοιμασμένοι για τη μετακίνηση και ότι έχουν το απαραίτητο επίπεδο γλώσσας.
* Παροχή κατάλληλης υποστήριξης γλώσσας στους μετακινούμενους συμμετέχοντες.

# ΕΙΣΕΡΧΟΜΕΝΟΙ ΦΟΙΤΗΤΕΣ

* Διασφάλιση στους μετακινούμενους συμμετέχοντες ισότιμης ακαδημαϊκής αντιμετώπισης και ίδιων υπηρεσιών με τους ήδη υπάρχοντες φοιτητές.
* Ενσωμάτωση των εισερχόμενων συμμετεχόντων στην καθημερινή ζωή του Πανεπιστημίου και της πόλης που βρίσκεται το Τμήμα των σπουδών και ο Φορέας της πρακτικής άσκησης τους. Διάθεση κατάλληλης καθοδήγησης και μηχανισμών υποστήριξης των εισερχόμενων συμμετεχόντων.
* Έγκαιρη παροχή στους εισερχόμενους φοιτητές και τα Πανεπιστήμιά τους πλήρων και ακριβών αρχείων της επίδοσής τους, στο τέλος της περιόδου μετακίνησης.
* Έγκυρη και έγκαιρη ενημέρωση των φοιτητών για τα Προγράμματα Σπουδών που προσφέρονται στο Πανεπιστήμιο και τυχόν μεταβολές τους. Συνεχής επικαιροποίηση των σχετικών ιστοσελίδων των Τμημάτων.
* Καμία χρέωση για δίδακτρα ή συνδρομές για εγγραφή, βιβλιοθήκη, εργαστήρια κτλ.
* Παροχή βοήθειας για εύρεση στέγης στους εισερχόμενους φοιτητές.
* Παροχή μαθημάτων ελληνικών σε όποια Τμήματα υπάρχει τέτοια δυνατότητα.

Οι εισερχόμενοι φοιτητές έχουν πρόσβαση σε γενικές πληροφορίες που αφορούν σε πρακτικά και ακαδημαϊκά θέματα. Επιδιώκεται η τακτική επικαιροποίηση των πληροφοριών που αφορούν στα προγράμματα σπουδών, εφαρμόζεται το "*Buddy System*" και παρέχεται άμεσα απάντηση σε ερωτήματα πρακτικής φύσεως. Για ακαδημαϊκά θέματα (προγράμματα σπουδών, μαθησιακά αποτελέσματα) αναπτύσσεται δίαυλος επικοινωνίας μεταξύ φοιτητών και Ακαδημαϊκών Συντονιστών.

Στόχος του Πανεπιστημίου Πελοποννήσου είναι η ομαλή ένταξη των εισερχομένων φοιτητών στα νέα ακαδημαϊκά και κοινωνικά δεδομένα.

Στη φοιτητική εστία στην Καλαμάτα παρέχεται διαμονή στους εισερχόμενους φοιτητές erasmus.

# ΑΡΜΟΔΙΟΤΗΤΕΣ

Για τη διαχείριση του προγράμματος erasmus+ KA103, το Πανεπιστήμιο ορίζει Ιδρυματικό Υπεύθυνο τον Αντιπρύτανη Ακαδημαϊκών Υποθέσεων και Φοιτητικής Μέριμνας.

Το Τμήμα Διεθνών Σχέσεων και Ακαδημαϊκών Προγραμμάτων και τα αντίστοιχα Περιφερειακά Τμήματα της Διεύθυνσης Σπουδών και Φοιτητικής Μέριμνας του Πανεπιστήμιου Πελοποννήσου, έχουν επιφορτιστεί με τη διοικητική και διαχειριστική παρακολούθηση του Πρόγραμμα Erasmus, έχουν κάθε αρμοδιότητα που απορρέει από τη διαχείριση αυτή για μετακίνηση φοιτητών και προσωπικού, αναφέρονται στον Προϊστάμενο της Διεύθυνσης Σπουδών και Φοιτητικής Μέριμνας και στον Ιδρυματικό Υπεύθυνο του Erasmus και υπόκεινται σε έλεγχο από την Εθνική Διαχειριστική Μονάδα (ΙΚΥ).

# ΠΡΟΫΠΟΘΕΣΕΙΣ ΣΥΜΜΕΤΟΧΗΣ

* Δικαίωμα υποβολής αίτησης στο Πρόγραμμα Erasmus+ έχουν φοιτητές που:
	+ φοιτούν σε Τμήμα του Πανεπιστημίου Πελοποννήσου,
	+ διανύουν τουλάχιστον το Γ΄ εξάμηνο σπουδών τους.
* Οι φοιτητές μπορούν να μετακινηθούν για σπουδές ή πρακτική άσκηση σε όλους τους κύκλους σπουδών, συνολικά μέχρι 12 μήνες σε κάθε κύκλο σπουδών (προπτυχιακό, μεταπτυχιακό, διδακτορικό).
* Προτεραιότητα δίνεται στους φοιτητές οι οποίοι δεν έχουν μετακινηθεί στο παρελθόν άλλη φορά.
* Οι πρόσφατοι απόφοιτοι μπορούν να μετακινηθούν για πρακτική άσκηση στον πρώτο χρόνο της αποφοίτησής τους, εφόσον καταθέσουν αίτηση κατά το τελευταίο έτος σπουδών τους και πριν την απόκτηση του πτυχίου τους (ολοκλήρωση των υποχρεώσεων).

# ΚΑΤΑΘΕΣΗ ΑΙΤΗΣΕΩΝ

Η πρόσκληση εκδήλωσης ενδιαφέροντος συμμετοχής στο Πρόγραμμα Erasmus+ δημοσιεύεται κατά την περίοδο Φεβρουαρίου, για μετακίνηση που αφορά το χειμερινό εξάμηνο του επόμενου ακαδημαϊκού έτους και κατά την περίοδο Σεπτεμβρίου, για μετακίνηση που αφορά το εαρινό εξάμηνο.

Η πρόσκληση εκδήλωσης ενδιαφέροντος με τα συνημμένα έγγραφα αναρτώνται στις ιστοσελίδες του Erasmus του Πανεπιστημίου, των Τμημάτων των Προγραμμάτων Σπουδών και των Περιφερειακών Τμημάτων Σπουδών και Φοιτητικής Μέριμνας.

Οι αιτήσεις των φοιτητών μαζί με τα απαιτούμενα δικαιολογητικά αποστέλλονται ηλεκτρονικά, σύμφωνα με τις εκάστοτε οδηγίες της πρόσκλησης εκδήλωσης ενδιαφέροντος, προς τα αντίστοιχα Τμήματα – Γραφεία Erasmus, σύμφωνα με τις προθεσμίες της εκάστοτε εκδοθείσας πρόσκλησης.

Η αίτηση εκδήλωσης ενδιαφέροντος συνοδεύεται από:

* Αναλυτική Βαθμολογία (αν δεν έχει επιλεγεί η δυνατότητα να αναζητηθεί αυτεπάγγελτα από την Γραμματεία του Τμήματος Σπουδών του/της φοιτητή/τριας).
* Φωτοαντίγραφα των πτυχίων ξένων γλωσσών,

# ΚΡΙΤΗΡΙΑ ΕΠΙΛΟΓΗΣ

Εφόσον οι υποψήφιοι πληρούν τις προϋποθέσεις συμμετοχής στο Πρόγραμμα, αξιολογούνται και μοριοδοτούνται σύμφωνα με τα παρακάτω κριτήρια:

* Επιτυχής ολοκλήρωση κατά 70% των μαθημάτων των προηγουμένων ετών σπουδών.
* Κατοχή πιστοποιητικού-ών γνώσης ξένης γλώσσας. Ως ελάχιστο επίπεδο γλωσσομάθειας κρίνεται το επίπεδο Β1. Η γλωσσική επάρκεια αφορά στη γλώσσα που γίνονται τα μαθήματα ή χρησιμοποιείται στο χώρο εργασίας του Φορέα Υποδοχής.

Οι φοιτητές πρέπει να προσκομίζουν τους αντίστοιχους τίτλους γλωσσομάθειας.

* Αξιολόγηση φοιτητικής επίδοσης. Ο μέσος όρος βαθμού της αναλυτικής βαθμολογίας θα αξιολογηθεί ανάλογα σε περιπτώσεις ισοδύναμων φοιτητών στα υπόλοιπα κριτήρια επιλογής.
* Αξιολόγηση υψηλών κινήτρων συμμετοχής των υποψηφίων στο Πρόγραμμα Erasmus+. (Διερευνάται μέσα από σχετική συνέντευξη με τον Συντονιστή Erasmus του Τμήματος Σπουδών του/της φοιτητή/τριας).
* Επίσης, κατά τη διάρκεια της συνέντευξης οι υποψήφιοι ενημερώνονται ότι:
* η αίτησή τους είναι δεσμευτική και δεν δύναται να ακυρωθεί παρά μόνο εάν συντρέχουν σοβαροί λόγοι (με σχετική αιτιολόγηση).
* υπάρχει η δυνατότητα να αποσύρουν την αίτηση υποψηφιότητας, χωρίς κυρώσεις, μέχρι τη λήξη της προσωπικής συνέντευξης. Σε περίπτωση ακύρωσης της αίτησης μετά την ανακοίνωση των αποτελεσμάτων, ο φοιτητής δεν θα έχει δικαίωμα συμμετοχής σε μελλοντικές δράσεις του Προγράμματος.
* Τα θέματα στέγασης και σίτισης στη χώρα υποδοχής, διευθετούνται με ευθύνη των φοιτητών.
* Τα αποτελέσματα της ακαδημαϊκής τους επίδοσης θα αξιολογηθούν βάσει της αναλυτικής βαθμολογίας που θα προσκομίσουν μετά τη λήξη της μετακίνησής τους. Επιτυχής, θεωρείται η μετακίνηση όταν ο φοιτητής έχει εξεταστεί σε μαθήματα ισοδύναμα με το ήμισυ των ECTS (π.χ. 15 ECTS όταν προβλέπεται σύνολο 30 ECTS για εξάμηνη μετακίνηση) τα οποία δηλώνονται στη Συμφωνία Σπουδών. Σε διαφορετική περίπτωση, το Ίδρυμα διατηρεί το δικαίωμα να ζητήσει επιστροφή μέρους ή του συνόλου του ποσού της υποτροφίας.
* Η παροχή υποτροφίας δεν καλύπτει το σύνολο των εξόδων μετακίνησης, αλλά μόνο μέρος αυτών.
* Όσον αφορά τους φοιτητές που αιτούνται να μετακινηθούν για πρακτική άσκηση, προτεραιότητα έχουν όσοι πληρούν τις προϋποθέσεις πραγματοποίησης πρακτικής άσκησης κατά τις ημερομηνίες κατάθεσης της αίτησης και των δικαιολογητικών με βάση την εκάστοτε εκδοθείσα πρόσκληση.
* Οι φοιτητές που έχουν συμμετάσχει στο Πρόγραμμα Erasmus κατά το παρελθόν έχουν χαμηλή προτεραιότητα έναντι αυτών που επιθυμούν να συμμετάσχουν για πρώτη φορά.
* Προτεραιότητα δίνεται σε άτομα με ειδικές ανάγκες, τα οποία λαμβάνουν πρόσθετη χρηματοδότηση από το Πρόγραμμα.

|  |
| --- |
| **ΜΟΡΙΟΔΟΤΗΣΗ** |
| Αριθμός περατωθέντων μαθημάτων | 2 μόρια ανά μάθημα |
| Μέσος όρος βαθμολογίας περασμένωνμαθημάτων | Μ.Ο. x 10 |
| Πτυχίο Αγγλικής ή άλλης ξένης γλώσσαςεπιπέδου C2 (άριστη γνώση) | 4 μόρια |
| Πτυχίο Αγγλικής ή άλλης ξένης γλώσσαςεπιπέδου C1 (πολύ καλή γνώση) | 3 μόρια |
| Πτυχίο Αγγλικής ή άλλης ξένης γλώσσαςεπιπέδου Β2 (καλή γνώση) | 2 μόρια |
| Πτυχίο δεύτερης ξένης γλώσσας επιπέδου Β2 (καλή γνώση) και άνω | 1 μόριο |
| Έτος σπουδών | α) < 5 έτη: 8 μόριαβ) έως 5 έτη: 6 μόρια,γ) έως 6 έτη: 4 μόρια,δ) 7 έτη και άνω: 2 μόρια |
| Πρώτη συμμετοχή στο Πρόγραμμα | 20 μόρια |
| Αξιολόγηση υψηλών κινήτρωνσυμμετοχής | 1 - 5 μόρια |
| Βεβαίωση Τμήματος πλήρωσης προϋποθέσεων πρακτικής στην αίτησηεκδήλωσης ενδιαφέροντος | 10 μόρια |
| Επιστολή αποδοχής από Φορέα Υποδοχής στην αίτηση εκδήλωσηςενδιαφέροντος | 20 μόρια |

To κάθε Τμήμα Προγραμμάτων Σπουδών έχει τη δυνατότητα να προσθέσει κριτήρια μοριοδότησης, πέραν των γενικών κριτηρίων του κανονισμού και βάσει των οποίων να αξιολογεί τις αιτήσεις συμμετοχής των φοιτητών του στο Πρόγραμμα Erasmus.

Θα τηρείται σειρά προτεραιότητας με βάση την ημερομηνία υπογραφής της σύμβασης από τη μεριά του μετακινούμενου (ολοκλήρωση διαδικασίας μετακίνησης/προσκόμισης εγγράφων). Μετά την κάλυψη του 70% του κονδυλίου του εγκεκριμένου προϋπολογισμού, θα τηρείται σειρά προτεραιότητας σύμφωνα με τον παραπάνω πίνακα μοριοδότησης.

# ΑΠΟΦΑΣΗ ΕΠΙΛΟΓΗΣ

Μετά τη λήξη της προθεσμίας κατάθεσης αιτήσεων σύμφωνα με την εκάστοτε εκδοθείσα πρόσκληση, οι αιτήσεις εκδήλωσης ενδιαφέροντος, αφού συγκεντρωθούν στα αντίστοιχα Τμήματα – Γραφεία Erasmus, θα αποστέλλονται στους Συντονιστές Erasmus – Καθηγητές των Τμημάτων προς αξιολόγηση. Η αξιολόγηση των αιτήσεων σε κάθε Τμήμα γίνεται με ευθύνη του Συντονιστή ο οποίος είτε αποφασίζει είτε εισηγείται στην Γενική Συνέλευση του Τμήματος που αποφασίζει, ανάλογα με τις αρμοδιότητες που έχουν δοθεί από κάθε Τμήμα.

Η απόφαση κοινοποιείται στο Γραφείο Erasmus. Ο πίνακας αξιολόγησης και κατάταξης συντάσσεται ανά τύπο κινητικότητας (σπουδές και πρακτική άσκηση) και σε κάθε περίπτωση μέχρι το τέλος Μαρτίου για το χειμερινό εξάμηνο και μέχρι το τέλος Οκτωβρίου για το εαρινό εξάμηνο.

# Ο πίνακας αξιολόγησης και κατάταξης, κατά προτεραιότητα, θα λαμβάνεται υπόψιν μόνο στην περίπτωση μη ύπαρξης επαρκούς χρηματικού κονδυλίου για όλους τους αιτούντες φοιτητές. Σε διαφορετική περίπτωση, θα εξυπηρετούνται κατά προτεραιότητα όσοι φοιτητές ολοκληρώνουν τη διαδικασία συλλογής, συμπλήρωσης και προσκόμισης των υπογεγραμμένων εγγράφων και δικαιολογητικών.

Οι αιτούντες φοιτητές ενημερώνονται από τον Συντονιστή – Καθηγητή του Τμήματος τους ή το αντίστοιχο Τμήμα – Γραφείο Erasmus για την έγκριση ή μη συμμετοχής τους στο Πρόγραμμα Erasmus.

# ΕΓΓΡΑΦΑ – ΔΙΚΑΙΟΛΟΓΗΤΙΚΑ

Οι επιλεγέντες φοιτητές πριν τη μετακίνηση τους πρέπει να προβούν στις απαραίτητες ενέργειες συλλογής, συμπλήρωσης και αποστολής - προσκόμισης των απαραίτητων εγγράφων στο αντίστοιχο Τμήμα – Γραφείο Erasmus.

Η προθεσμία προσκόμισης των δικαιολογητικών είναι το τέλος Μαΐου. Εάν οι φοιτητές δεν προσκομίζουν τα δικαιολογητικά τους μέχρι αυτή την ημερομηνία, θα επιλέγονται οι επιλαχόντες φοιτητές σύμφωνα με τον πίνακα αξιολόγησης και κατάταξης οι οποίοι θα πρέπει να καταθέτουν τα δικαιολογητικά εντός 10 ημερών από την ειδοποίηση ότι έχουν επιλεγεί, και όχι αργότερα από 30 ημέρες πριν την αναχώρηση.

Τα έγγραφα που πρέπει να προσκομιστούν είναι τα εξής:

* Επιστολή Αποδοχής (Letter of Acceptance) για σπουδές ή πρακτική από το Φορέα Υποδοχής με ακριβείς ημερομηνίες έναρξης και λήξης της μετακίνησης,
* Συμφωνία Μάθησης (Learning Agreement) (προσκόμιση της συμφωνίας εις τριπλούν με σαρωμένες ή ψηφιακές υπογραφές του φοιτητή και του Συντονιστή - Καθηγητή του Τμήματός του και του Φορέα Υποδοχής),
* Ευρωπαϊκή Κάρτα Ασφάλισης Ασθενείας (αποστολή με email),
* Αίτηση – Δήλωση Αναγνώρισης Σπουδών ή Πρακτικής Άσκησης (με σαρωμένες ή ψηφιακές υπογραφές του φοιτητή, του Συντονιστή - Καθηγητή και του Προέδρου του Τμήματος του) **ΙΣΧΥΕΙ ΜΟΝΟ ΓΙΑ ΤΑ ΤΜΗΜΑΤΑ ΤΗΣ ΣΧΟΛΗΣ ΜΗΧΑΝΙΚΩΝ**.
* Αποτέλεσμα Γλωσσικής Αξιολόγησης (αποστολή με email),
* Λογαριασμός Τράπεζας με πρώτο δικαιούχο τον φοιτητή (αποστολή με email),
* Ασφαλιστήρια Συμβόλαια Αστικής Ευθύνης υπέρ Τρίτων και Προσωπικού Ατυχήματος (αποστολή με email). **Μόνο για όσους μετακινούνται για πρακτική άσκηση και στην περίπτωση που δεν καλύπτονται από τον Φορέα απασχόλησής τους**,
* Σύμβαση Επιχορήγησης Erasmus+ Φοιτητών για Σπουδές και Πρακτική Άσκηση (αποστολή με email συμπληρωμένη με τα προσωπικά στοιχεία του φοιτητή, ώστε να συμπληρωθούν από το αντίστοιχο Τμήμα – Γραφείο Erasmus τα οικονομικά στοιχεία που αφορούν την επιχορήγηση, να εκτυπωθεί εις τριπλούν και να υπογραφεί πρωτότυπα από το φοιτητή σε όλες τις σελίδες).

Όλες οι πληροφορίες και τα απαραίτητα προς συμπλήρωση έγγραφα αναρτώνται στις ηλεκτρονικές διευθύνσεις του Erasmus του Πανεπιστημίου και των αντίστοιχων Περιφερειακών Τμημάτων Σπουδών και Φοιτητικής Μέριμνας.

# ΚΑΜΙΑ ΚΙΝΗΤΙΚΟΤΗΤΑ ΔΕΝ ΙΣΧΥΕΙ ΑΝ ΔΕΝ ΥΠΟΓΡΑΦΕΙ – ΕΓΚΡΙΘΕΙ Η ΣΥΜΒΑΣΗ ΕΠΙΧΟΡΗΓΗΣΗΣ ERASMUS ΑΠΟ ΤΟΝ ΙΔΡΥΜΑΤΙΚΟ ΥΠΕΥΘΥΝΟ ΤΟΥ ΠΡΟΓΡΑΜΜΑΤΟΣ.

**ΒΑΣΙΚΟΙ ΚΑΝΟΝΕΣ - ΔΙΑΔΙΚΑΣΙΕΣ**

* Οι φοιτητές μπορούν να παρακολουθήσουν μαθήματα ή/και να εκπονήσουν την πτυχιακή εργασία τους, ως μέρος του προγράμματος σπουδών, σε Ίδρυμα χώρας του Προγράμματος Erasmus+, συνεργαζόμενο με το Πανεπιστήμιο Πελοποννήσου, με διάρκεια κινητικότητας από 3 έως 12 μήνες, ή ό,τι ισχύει με κάθε σχετική τροποποίηση των κανόνων του Προγράμματος.
* Οι φοιτητές μπορούν να πραγματοποιήσουν την πρακτική άσκηση τους σε Φορέα Απασχόλησης χώρας του Προγράμματος Erasmus+, με διάρκεια κινητικότητας από 2 έως 12 μήνες ή ό,τι ισχύει με κάθε σχετική τροποποίηση των κανόνων του Προγράμματος.
* Οι φοιτητές μπορούν να ακολουθήσουν σε συνδυασμό, σπουδές και πρακτική άσκηση, οπότε η κινητικότητα θα είναι διάρκειας μέχρι 12 μηνών συνεχόμενη στον ίδιο φορέα, ή ό,τι ισχύει με κάθε τροποποίηση των κανόνων του Προγράμματος.
* Οι φοιτητές που μετακινούνται μέσω του προγράμματος Erasmus+ υποχρεούνται να πάρουν μέρος σε διαδικτυακή γλωσσική αξιολόγηση πριν και μετά τη μετακίνηση τους (αν έχουν επιτύχει επίπεδο C2 στην αρχική γλωσσική αξιολόγηση δεν προβαίνουν σε τελική γλωσσική αξιολόγηση) ή ό,τι ισχύει με κάθε σχετική τροποποίηση των κανόνων του Προγράμματος.
* Ισχύει για τις κινητικότητες στις οποίες η κύρια γλώσσα διδασκαλίας ή εργασίας υποστηρίζεται από το πληροφοριακό σύστημα Online Linguistic Support (OLS). Οι άδειες στους φοιτητές για την γλωσσική αξιολόγηση και την παρακολούθηση on-line γλωσσικών μαθημάτων, αποστέλλονται από το αντίστοιχο Τμήμα – Γραφείο Erasmus, κατά προτεραιότητα, βάσει ηλεκτρονικής αποστολής του learning agreement και της επιστολής αποδοχής του φοιτητή.
* Οι φοιτητές που μετακινούνται μέσω του προγράμματος Erasmus+ υποχρεούνται να έχουν ασφαλιστική κάλυψη υγείας για το διάστημα της μετακίνησης τους (Ευρωπαϊκή Κάρτα Ασφάλισης Ασθενείας ή ιδιωτική ασφάλιση υγείας). Όσοι μετακινούνται για πρακτική άσκηση υποχρεούνται να έχουν, επιπροσθέτως, ασφάλεια γενικής αστικής ευθύνης υπέρ τρίτων και ασφάλεια προσωπικού ατυχήματος.
* Οι φοιτητές είναι υποχρεωμένοι να ακολουθούν τους κανόνες του Φορέα Υποδοχής τους.
* Οι φοιτητές που μετακινούνται για σπουδές έχουν τη δυνατότητα μετακίνησης μόνο στα Πανεπιστήμια με τα οποία έχει υπογράψει δι- ιδρυματική συμφωνία το Τμήμα στο οποίο ανήκουν.
* Οι φοιτητές είναι υποχρεωμένοι να διανύσουν το σύνολο της συμφωνηθείσας περιόδου κινητικότητας στον Φορέα Υποδοχής, σύμφωνα με την υπογραφείσα σύμβαση. Σε διαφορετική περίπτωση, θα πρέπει να επιστρέψουν το σύνολο ή μέρος της επιχορήγησης, εκτός περιπτώσεων ανωτέρας βίας που προβλέπονται σχετικά ή ό,τι ισχύει με κάθε σχετική τροποποίηση των κανόνων του Προγράμματος.
* Οι φοιτητές που μετακινούνται για σπουδές οφείλουν να συμμετέχουν στις παραδόσεις και τις εξετάσεις των μαθημάτων που έχουν επιλέξει από το πρόγραμμα σπουδών τους και να επιτύχουν σε αυτές, με όποιον τρόπο έχει επιλεγεί (δια ζώσης, διαδικτυακά, και με τους δύο τρόπους) ή ό,τι ισχύει με κάθε σχετική τροποποίηση των κανόνων του Προγράμματος.
* Οι φοιτητές που εκπονούν πτυχιακή εργασία θα πρέπει να λάβουν προβιβάσιμο βαθμό από το Ίδρυμα Υποδοχής μαζί με σχετική βεβαίωση και να αποστείλουν το CD της πτυχιακής τους στη βιβλιοθήκη του Πανεπιστημίου Πελοποννήσου.
* Οι σπουδές που θα πραγματοποιήσουν οι φοιτητές στο Ίδρυμα Υποδοχής, αναγνωρίζονται πλήρως από Πανεπιστήμιο Πελοποννήσου, στα πλαίσια του ΕCTS (European Credit Transfer System - Ευρωπαϊκό Σύστημα Μεταφοράς Πιστωτικών Μονάδων) και δεν θα χρειαστεί να εξεταστούν σε αντίστοιχα μαθήματα του Τμήματος τους, υπό την προϋπόθεση ότι έχουν παρακολουθήσει και εξετασθεί επιτυχώς στα αντίστοιχα - ισοδύναμα μαθήματα στο Ίδρυμα Υποδοχής. Σχετικά αποφασίζει το Συμβούλιο του Τμήματος του Προγράμματος Σπουδών του κάθε φοιτητή.
* Το ελάχιστο σύνολο μονάδων ECTS των μαθημάτων που θα δηλωθούν πρέπει να είναι 20 ανά εξάμηνο (τα ECTS υπολογίζονται με βάση τα ECTS του Ιδρύματος Υποδοχής).
* Οι φοιτητές δεν μπορούν να επιλέξουν μαθήματα που έχουν ολοκληρώσει επιτυχώς. Ο βαθμός και οι πιστωτικές μονάδες ECTS των επιτυχώς εξετασθέντων μαθημάτων αναγράφονται στο Πιστοποιητικό Αναλυτικής Βαθμολογίας (Transcript of Records) που αποστέλλεται από το Ίδρυμα Υποδοχής. Ο Ακαδημαϊκός Υπεύθυνος του Τμήματος (Συντονιστής Erasmus – ECTS) προωθεί το πιστοποιητικό στη Γραμματεία του Τμήματος, η οποία προχωρεί στην καταχώρηση του βαθμού στον φοιτητή, χωρίς να απαιτείται ενημέρωση της Συνέλευσης του Τμήματος.
* Σε εξαιρετικές περιπτώσεις που οι φοιτητές χρειαστεί να αντικαταστήσουν κάποια από τα προεπιλεγμένα μαθήματα της Συμφωνίας Μάθησης, οι εκάστοτε τροποποιήσεις πρέπει να ολοκληρώνονται αποκλειστικά εντός ενός μηνός από την άφιξη των φοιτητών στο Ίδρυμα Υποδοχής, στέλνοντας υπογεγραμμένο από το Ίδρυμα Υποδοχής το Έντυπο Αλλαγών (Learning Agreement - During the Mobility) ή ό,τι ισχύει με κάθε σχετική τροποποίηση των κανόνων του Προγράμματος.
* Στην περίπτωση χορήγησης παράτασης ο φοιτητής πρέπει να αποστείλει με ηλεκτρονικό μήνυμα το αίτημα παράτασης με συνημμένη σχετική επιστολή από τον Φορέα Υποδοχής ή ό,τι ισχύει με κάθε σχετική τροποποίηση των κανόνων του Προγράμματος.
* Αμέσως μετά την επιστροφή του και προκειμένου να καταβληθεί το υπόλοιπο 20% της επιχορήγησής του, ο φοιτητής πρέπει να υποβάλει στο αντίστοιχο Τμήμα – Γραφείο Erasmus τα εξής:
* Στην περίπτωση μετακίνησης για σπουδές, Πιστοποιητικό Αναλυτικής Βαθμολογίας με τα μαθήματα ή/και την πτυχιακή εργασία από το Ίδρυμα Υποδοχής με σαρωμένη ή ψηφιακή υπογραφή ή πρωτότυπο (Transcript of Records), ή ό,τι ισχύει με κάθε σχετική τροποποίηση των κανόνων του Προγράμματος.
* Στην περίπτωση μετακίνησης για πρακτική άσκηση, Βεβαίωση του Φορέα Απασχόλησης (Cofirmation letter), όπου θα αναφέρεται το ονοματεπώνυμο του φοιτητή, το ακριβές διάστημα πρακτικής άσκησης του και ο Φορέας Απασχόλησης με σαρωμένη ή ψηφιακή υπογραφή ή ό,τι ισχύει με κάθε σχετική τροποποίηση των κανόνων του Προγράμματος.
* Πραγματοποίηση της τελικής διαδικτυακής αξιολόγησης του γλωσσικού επιπέδου του φοιτητή στη διαδικτυακή πλατφόρμα του Erasmus+ OLS – Online Linguistic Support, στη λήξη της κινητικότητας του (εκτός αν έχει επιτύχει C2 στο αρχικό τεστ) ή ό,τι ισχύει με κάθε σχετική τροποποίηση των κανόνων του Προγράμματος.
* Συμπλήρωση ηλεκτρονικά του εντύπου Τελικής Έκθεσης (EU Survey) στο Εργαλείο Κινητικότητας (Mobility Tool) ή ό,τι ισχύει με κάθε σχετική τροποποίηση των κανόνων του Προγράμματος.
* Σε περίπτωση που οι φοιτητές που μετακινούνται για σπουδές δεν συγκεντρώσουν τουλάχιστον 10 πιστωτικές μονάδες, δεν θα τους χορηγηθεί το υπολειπόμενο 20% της επιχορήγησής τους.
* Οι Συμφωνίες Σπουδών συμπληρώνονται σε συνεργασία με τον Ακαδημαϊκό Συντονιστή πριν την αναχώρηση του φοιτητή και παράλληλα, διασφαλίζεται η διαδικασία αναγνώρισης κινητικότητας.
* Η Πολιτική Αναγνώρισης των Πιστωτικών Μονάδων ECTS έχει αναρτηθεί σε εμφανές σημείο στην ιστοσελίδα του Προγράμματος, ενώ επισημαίνεται και κατά την τελική γραπτή ενημέρωση του Ιδρύματος προς τους φοιτητές. Οι συμβάσεις συμπληρώνονται με ευθύνη του Γραφείου Erasmus και οι φοιτητές ενημερώνονται για θέματα ασφάλισης καθώς και για τα δικαιώματα και τις υποχρεώσεις τους (Χάρτης Erasmus).
* Επισημαίνεται ότι η επικοινωνία με τους φοιτητές είναι ενεργή και συστηματική καθ' όλη τη διάρκεια της μετακίνησής τους.

Το Τμήμα Διεθνών Σχέσεων και Ακαδημαϊκών Προγραμμάτων και τα Περιφερειακά Τμήματα Σπουδών και Φοιτητικής Μέριμνας, αναλαμβάνουν τον γενικό συντονισμό του Προγράμματος Erasmus+ και οι φοιτητές απευθύνονται σε αυτά για:

* ενημέρωση σχετικά με το Πρόγραμμα,
* παροχή βεβαιώσεων συμμετοχής στο Πρόγραμμα,
* παροχή αδειών γλωσσικής αξιολόγησης και γλωσσικών μαθημάτων,
* υποβολή των απαραίτητων δικαιολογητικών και υπογραφή της σύμβασης κινητικότητας.

# ΚΑΤΑΒΟΛΗ ΕΠΙΧΟΡΗΓΗΣΗΣ

Το Πανεπιστήμιο Πελοποννήσου καταβάλλει στους συμμετέχοντες φοιτητές το 80% του συνόλου της επιχορήγησης εφάπαξ, εντός 30 ημερών από τη θέση σε ισχύ της Σύμβασης και εφόσον είναι εφικτό πριν την αναχώρηση τους. Το υπόλοιπο 20% καταβάλλεται στους δικαιούχους μετά την επιστροφή τους στο Πανεπιστήμιο Πελοποννήσου και εφόσον έχουν εκπληρώσει τις υποχρεώσεις τους, ή ό,τι ισχύει με κάθε σχετική τροποποίηση των κανόνων του Προγράμματος.

Στην περίπτωση που ο φοιτητής δεν ανταποκριθεί στους όρους της Σύμβασης, μέρος ή το σύνολο της επιχορήγησης θα πρέπει να επιστραφεί, σύμφωνα με τους Κανόνες του Προγράμματος ή ό,τι ισχύει με κάθε σχετική τροποποίησή τους.

Το ύψος των επιχορηγήσεων Erasmus διαφοροποιείται αναλόγως με τη χώρα υποδοχής και καθορίζεται κάθε φορά από την Εθνική Μονάδα του Προγράμματος (ΙΚΥ) ή ό,τι ισχύει με κάθε σχετική τροποποίηση των κανόνων του Προγράμματος.

# ΕΙΣΕΡΧΟΜΕΝΟΙ ΦΟΙΤΗΤΕΣ

Οι ενδιαφερόμενοι φοιτητές πρέπει να αποστέλλουν τις αιτήσεις τους μαζί με τα δικαιολογητικά, μέσω email, στο Τμήμα Διεθνών Σχέσεων και Ακαδημαϊκών Προγραμμάτων ή στα αντίστοιχα Περιφερειακά Τμήματα Σπουδών και Φοιτητικής Μέριμνας, μέχρι το τέλος Ιουνίου για μετακίνηση μέσα στο χειμερινό εξάμηνο και μέχρι το τέλος Οκτωβρίου για μετακίνηση μέσα στο εαρινό εξάμηνο.

Τα δικαιολογητικά που πρέπει να στέλνουν οι εισερχόμενοι φοιτητές είναι:

* Nomination Letter από το Ίδρυμα Προέλευσης,
* Learning Agreement,
* Διαβατήριο ή Ταυτότητα (Ακαδημαϊκή ή Αστυνομική),
* Ευρωπαϊκή Κάρτα Ασφάλισης Ασθενείας (European Health Insurance Card).

Απαραίτητη προϋπόθεση για μετακίνηση εισερχόμενων φοιτητών για σπουδές είναι η ύπαρξη δι-ιδρυματικής συμφωνίας με το Ίδρυμα προέλευσης τους.

Η απόφαση αποδοχής των εισερχόμενων φοιτητών λαμβάνεται από το Τμήμα Υποδοχής. Τηρείται αρχείο με τα απαραίτητα έγγραφα (confirmation letter of stay, transcript of records).

Τα αποτελέσματα της ακαδημαϊκής επίδοσης των φοιτητών που μετακινούνται για πρακτική άσκηση αξιολογούνται βάσει της βεβαίωσης ολοκλήρωσης του έργου στην οποία περιλαμβάνεται και η αξιολόγηση της απόδοσης των φοιτητών ως εξής:

* + Άριστα-άριστο αποτέλεσμα με επουσιώδεις ελλείψεις
	+ πολύ καλή άνω του μετρίου, με ορισμένες ελλείψεις
	+ Καλά-καλή εργασία με ορισμένες σημαντικές ελλείψεις
	+ Αρκετά καλά-αποδεκτό επίπεδο εργασίας, αλλά με σοβαρές ελλείψεις
	+ Ικανοποιητικά-η εργασία πληροί τα ελάχιστα κριτήρια,
	+ Αποτυχία-απαιτείται μεγαλύτερη προσπάθεια για την επιτυχή ολοκλήρωση και την απονομή πιστωτικών μονάδων

Σε περίπτωση που ο φοιτητής δεν ολοκληρώσει επιτυχώς το έργο του, το Ίδρυμα διατηρεί το δικαίωμα να ζητήσει επιστροφή μέρους ή του συνόλου του ποσού της υποτροφίας

* Η παροχή υποτροφίας δεν καλύπτει το σύνολο των εξόδων μετακίνησης, αλλά μόνο μέρος αυτών.

Στα ανωτέρω κριτήρια αξιολόγησης (σπουδές και πρακτική άσκηση) δύναται να τεθεί μοριοδότηση. Ενδεικτικά αναφέρουμε: ακαδημαϊκή επίδοση 50%, επίπεδο γλωσσομάθειας όπως ορίζεται στο Ίδρυμα υποδοχής/φορέα πρακτικής 30%, γενική γλωσσομάθεια 10%, λοιπά στοιχεία βιογραφικού σημειώματος 10% .

**OΡΓΑΝΩΣΗ ΚΙΝΗΤΙΚΟΤΗΤΑΣ ΠΡΟΣΩΠΙΚΟΥ ΓΙΑ ΔΙΔΑΣΚΑΛΙΑ & ΕΠΙΜΟΡΦΩΣΗ**

Το Πανεπιστήμιο Πελοποννήσου ενθαρρύνει τη συμμετοχή του προσωπικού για διδασκαλία και επιμόρφωση, γιατί πιστεύει ότι η προσωπική ανάπτυξη και βελτίωση του κάθε μέλους (διδακτικού και διοικητικού προσωπικού) θα συνδράμει στην αναβάθμιση των παρεχόμενων υπηρεσιών προς τους φοιτητές και θα συμβάλει στην εξωστρέφεια του Πανεπιστημίου.Βασιζόμενοι στις ίδιες αρχές λειτουργίας του Προγράμματος, όπως αναφέρθηκαν και στο προηγούμενο πεδίο, οι ενδιαφερόμενοι καλούνται να υποβάλουν αίτηση μετά τη δημοσίευση σχετικής ανακοίνωσης. Η καταγραφή και αξιολόγηση των υποψηφίων πραγματοποιείται με αναφορά στις εξής προτεραιότητες: **«Μετακίνηση Διδασκόντων για Διδασκαλία» και «Μετακίνηση Προσωπικού για Επιμόρφωση».**

Στη δράση **«Μετακίνηση Διδασκόντων για Διδασκαλία»**: έχουν δικαίωμα συμμετοχής τα μέλη ΔΕΠ και όσοι έχουν διδακτικά καθήκοντα στο Πανεπιστήμιο Πελοποννήσου (ΕΔΙΠ, ΕΕΠ, ΠΔ407/80, ακαδ. Υπότροφοι).

**Στη δράση «Μετακίνηση Προσωπικού για Επιμόρφωση»**: έχουν δικαίωμα συμμετοχής τα μέλη ΔΕΠ, όσοι έχουν διδακτικά καθήκοντα στο Πανεπιστήμιο Πελοποννήσου, τα μέλη ΕΤΕΠ, το διοικητικό προσωπικό και οι συμβασιούχοι.

H πρόσκληση εκδήλωσης ενδιαφέροντος αναρτάται στον ιστότοπο του Πανεπιστημίου Πελοποννήσου και κοινοποιείται στο προσωπικό με κάθε πρόσφορο τρόπο. Στην πρόσκληση αναφέρονται ο τρόπος, η προθεσμία υποβολής, τα απαραίτητα δικαιολογητικά και ο τρόπος επιλογής

Το Πανεπιστήμιο Πελοποννήσου ενθαρρύνει όλο το προσωπικό του Ιδρύματος να συμμετάσχει στις δράσεις κινητικότητας για διδασκαλία ή/και επιμόρφωση μέσω του Erasmus+, γι’ αυτό και βγάζει ανακοίνωση/ πρόσκληση εκδήλωσης ενδιαφέροντος ανοικτή προς όλους. Η επιλογή των μετακινούμενων γίνεται με σεβασμό στις αρχές της χρηστής διοίκησης, της αμεροληψίας και της ισότητας Ειδικότερα, θεσπίζονται κριτήρια επιλογής μετακινούμενων και καθορίζεται σύστημα μοριοδότησης. Μετά την υποβολή των αιτήσεων των ενδιαφερομένων, γίνεται μοριοδότηση των αιτήσεων των ενδιαφερομένων και καταρτίζεται πίνακας των ενδιαφερόμενων κατά φθίνουσα σειρά μοριοδότησης. Σε περίπτωση που οι αιτήσεις των μετακινούμενων δεν μπορούν να ικανοποιηθούν όλες, επιλέγονται για μετακίνηση οι έχοντες τα περισσότερα μόρια.

# Με το σκεπτικό των ίσων ευκαιριών και ειδικά για τη Δράση

**«Μετακίνηση για Επιμόρφωση», επισημαίνεται ήδη στην ανακοίνωση ότι προτεραιότητα κατά την αξιολόγηση θα έχουν οι Διοικητικοί Υπάλληλοι, δεδομένου ότι οι Διδάσκοντες μπορούν να μετακινηθούν και μέσω της Δράσης «Μετακίνηση Διδασκόντων για Διδασκαλία».** Ειδικότερα, η διαθέσιμη χρηματοδότηση για επιμόρφωση θα επιμερίζεται ως εξής: 70% στους διοικητικούς υπαλλήλους και 30% στους διδάσκοντες.

Μετά την εισήγηση του Ιδρυματικού Υπευθύνου και την έγκριση των επιλεγέντων από την Επιτροπή Ερευνών, οι ενδιαφερόμενοι ενημερώνονται με ευθύνη του Γραφείου Erasmus, το Σχέδιο Διδασκαλίας/Επιμόρφωσης υπογράφεται από τον Επιστημονικό Υπεύθυνο του Προγράμματος και οι συμβάσεις συντάσσονται με ευθύνη του Γραφείου Erasmus.

Η περίοδος κινητικότητας για Διδασκαλία και Επιμόρφωση, αναγνωρίζεται θεσμικά από το Ίδρυμα.

# ΚΙΝΗΤΙΚΟΤΗΤΑ ΔΙΔΑΣΚΟΝΤΩΝ ΓΙΑ ΔΙΔΑΣΚΑΛΙΑ

Η κινητικότητα για διδασκαλία πρέπει να περιλαμβάνει τουλάχιστον 8 ώρες διδασκαλίας ανά περίοδο παραμονής στο Ίδρυμα Υποδοχής. Προαπαιτούμενο για μετακίνηση για διδασκαλία είναι η ύπαρξη υπογεγραμμένης δι-ιδρυματικής συμφωνίας μεταξύ του Πανεπιστημίου Πελοποννήσου και του Φορέα Υποδοχής.

Η επιλογή των μετακινούμενων για διδασκαλία γίνεται με τρόπο ώστε να ενθαρρύνονται:

* Διδάσκοντες που μετακινούνται πρώτη φορά
* Διδάσκοντες με τα περισσότερα έτη υπηρεσίας
* Διδάσκοντες οι οποίοι έχουν υποβάλει σχέδιο μαθήματος ή άλλη σχετική αλληλογραφία (π.χ. πρόσκληση του Ιδρύματος υποδοχής, επιστολή αποδοχής).

Ειδικότερα, καθορίζεται σύστημα μοριοδότησης, ως ακολούθως:

1. ΠΡΟΗΓΟΥΜΕΝΕΣ ΜΕΤΑΚΙΝΗΣΕΙΣ ΓΙΑ ΔΙΔΑΣΚΑΛΙΑ

Μοριοδότηση σε όσους δεν έχουν μετακινηθεί μέσω του προγράμματος Erasmus+ κατά τα πέντε (5) τελευταία ακαδημαϊκά έτη. Το μέγιστο που μπορεί να λάβει κάποιος στο συγκεκριμένο κριτήριο είναι 30 μόρια. Ανάλογα με το πλήθος των προηγούμενων μετακινήσεων και το πότε έγινε η πιο πρόσφατη μετακίνηση, εφαρμόζεται η παρακάτω μοριοδότηση:

|  |
| --- |
| Πλήθος Προηγούμενων συμμετοχών |
| Καμία μετακίνηση | 30 |
| Μια έως 3 μετακινήσεις | 20 |
| Τέσσερις και άνω | 10 |

Προηγούμενη συμμετοχή στο πρόγραμμα

|  |
| --- |
| Ακαδημ. Έτος τελευταίας συμμετοχής |
| 2019-20 (n-1) | 2 |
| 2018-19 (n-2) | 4 |
| 2017- 18 (n-3) | 6 |
| 2016-17 (n-4) | 8 |
| 2015-16 (n-5) | 10 |

1. ΣΥΝΟΛΙΚΑ ΕΤΗ ΥΠΗΡΕΣΙΑΣ

Μοριοδότηση στη μετακίνηση μελών ΔΕΠ που έχουν συμπληρώσει τα περισσότερα έτη υπηρεσίας. Προτεραιότητα έχει το μόνιμο προσωπικό. Το μέγιστο που μπορεί να λάβει κάποιος στο συγκεκριμένο κριτήριο είναι 40 μόρια. Ως έτη υπηρεσίας θεωρούνται τα πλήρως συμπληρωμένα έτη. Ακολουθεί ο πίνακας με τη μοριοδότηση ανάλογα με Το συνολικό χρόνο υπηρεσίας του ενδιαφερόμενου.

|  |
| --- |
| Συνολικά έτη |
| Έως 5 χρόνια | 15 |
| Από 5 έως 10 χρόνια | 20 |
| Από 10 έως 20 χρόνια | 30 |
| Από 20 χρόνια και πάνω | 40 |
| ΠΔ 407/80, ακαδ. Υπότροφοι | 10 |

1. Διδάσκοντες οι οποίοι έχουν υποβάλει σχέδιο μαθήματος ή άλλη σχετική αλληλογραφία (π.χ. πρόσκληση του Ιδρύματος υποδοχής, επιστολή αποδοχής).

|  |
| --- |
| Ύπαρξη σχεδίου μαθήματος/ επιστολή αποδοχής/πρόσκληση |
| ΝΑΙ | 20 |
| ΟΧΙ | 0 |

1. Αξιολογείται θετικά εάν ο ενδιαφερόμενος έχει αρμοδιότητες σε σχέση με το erasmus+

|  |
| --- |
| Αρμοδιότητες σε σχέση με το erasmus |
| ΤΜΗΜΑΤΙΚΟΣ ΥΠΕΥΘΥΝΟΣ | 30 |
| ΔΙΔΑΣΚΑΛΙΑ ΣΕ ΕΙΣΕΡΧΟΜΕΝΟΥΣ ΦΟΙΤΗΤΕΣERASMUS (κατά το τρέχον ακαδημ. έτος ή το προηγούμενο) | 20 |
| ΚΑΝΕΝΑ ΑΠΟ ΤΑΠΑΡΑΠΑΝΩ | 0 |

1. Ειδική κατηγορία/ ΑΜΕΑ

|  |  |
| --- | --- |
| ΑΜΕΑ |  |
| ΝΑΙ | 30 |
| ΟΧΙ | 0 |

Μετά τη μοριοδότηση όλων των αιτούντων πραγματοποιείται φθίνουσα ταξινόμηση σε σχέση με τα συνολικά μόρια. Ανάλογα με τις προσφερόμενες θέσεις (k – θέσεις) επιλέγονται οι k επικρατέστεροι με αντίστοιχο αριθμό επιλαχόντων. Σε περίπτωση ισοψηφίας στην τελευταία θέση μεταξύ των αιτούντων που πληρούν τις προϋποθέσεις, θα προσμετρηθεί η προϋπηρεσία (έτη) στο Πανεπιστήμιο, υπολογίζοντας 2 μόρια ανά έτος (υπολογίζονται τα πλήρη έτη έως την ημερομηνία υποβολής των αιτήσεων). Αν και μετά από αυτό συνεχίζεται η ισοψηφία στην τελευταία θέση, τότε θα μετακινούνται όλοι οι ισοψηφήσαντες με κάλυψη της επιπλέον δαπάνης από το κονδύλιο των οργανωτικών δαπανών.

# ΚΙΝΗΤΙΚΟΤΗΤΑ ΠΡΟΣΩΠΙΚΟΥ ΓΙΑ ΕΠΙΜΟΡΦΩΣΗ

**Η επιλογή του προσωπικού που θα μετακινηθεί για επιμόρφωση γίνεται συνεκτιμώντας τα ακόλουθα**

* Αντικείμενο εργασίας: προηγείται το προσωπικό των Γραμματειών που έχει αναλάβει σχετικά με το Πρόγραμμα Erasmus και την εφαρμογή των ECTS καθήκοντα (διαπιστώνεται με βεβαίωση του Προϊσταμένου Γραμματείας), και των γραφείων Erasmus για τους υπαλλήλους, ενώ για τους διδάσκοντες προηγούνται οι ακαδημαϊκοί υπεύθυνοι.
* Πρώτη συμμετοχή στο Πρόγραμμα: προτεραιότητα σε όσους μετακινούνται για πρώτη φορά μέσω του Προγράμματος.
* Επίπεδο γνώσης της γλώσσας στην οποία θα πραγματοποιηθεί η επιμόρφωση.

Μετά την υποβολή των αιτήσεων, οι αιτήσεις των ενδιαφερόμενων για μετακίνηση για επιμόρφωση κατατάσσονται σε δύο κατηγορίες (i)Διδακτικό προσωπικό (μέλη ΔΕΠ, ΕΕΠ, ΕΔΙΠ, ακ. Υπότροφοι, ΠΔ 407/80) και (ii) ΕΤΕΠ, διοικητικό προσωπικό και συμβασιούχοι. Η συνολική χρηματοδότηση που διατίθεται για την επιμόρφωση προσωπικού επιμερίζεται στις δύο κατηγορίες και ειδικότερα η χρηματοδότηση επιμερίζεται ως εξής: **30%** για την κατηγορία (i) και **70%** για την κατηγορία (ii). Οι ενδιαφερόμενοι σε κάθε κατηγορία μοριοδοτούνται σύμφωνα με τα κριτήρια που παρατίθενται στη συνέχεια:

1. **Διδακτικό προσωπικό (μέλη ΔΕΠ, ΕΕΠ, ΕΔΙΠ, ακ. Υπότροφοι, ΠΔ 407/80)**
	1. Απασχόληση σχετική με το erasmus+

|  |
| --- |
| Απασχόληση σχετική με το erasmus |
| ΤΜΗΜΑΤΙΚΟΣ ΥΠΕΥΘΥΝΟΣ | 30 |
| ΔΙΔΑΣΚΑΛΙΑ ΣΕΕΙΣΕΡΧΟΜΕΝΟΥΣ ΦΟΙΤΗΤΕΣERASMUS (κατά το τρέχον ακαδημ. έτος ή το προηγούμενο) | 20 |
| ΚΑΝΕΝΑ ΑΠΟ ΤΑ ΠΑΡΑΠΑΝΩ | 0 |

* 1. ΠΡΟΗΓΟΥΜΕΝΕΣ ΜΕΤΑΚΙΝΗΣΕΙΣ ΓΙΑ ΕΠΙΜΟΡΦΩΣΗ

Μοριοδότηση σε όσους δεν έχουν μετακινηθεί μέσω του προγράμματος Erasmus+ κατά τα πέντε (5) τελευταία ακαδημαϊκά έτη. Το μέγιστο που μπορεί να λάβει ένα μέλος ΔΕΠ στο συγκεκριμένο κριτήριο είναι 30 μόρια σε περίπτωση που δεν έχει μετακινηθεί ποτέ. Ανάλογα με το πλήθος των προηγούμενων μετακινήσεων και το πότε έγινε η πιο πρόσφατη μετακίνηση, εφαρμόζεται η παρακάτω μοριοδότηση:

|  |
| --- |
| Πλήθος Προηγούμενων συμμετοχών |
| Καμία μετακίνηση | 30 |
| Μια έως 3 μετακινήσεις | 20 |
| Τέσσερις και άνω | 10 |

Προηγούμενη συμμετοχή στο πρόγραμμα

|  |
| --- |
| Ακαδημ. Έτος τελευταίας συμμετοχής |
| 2019-20 (n-1) | 2 |
| 2018-19 (n-2) | 4 |
| 2017- 18 (n-3) | 6 |
| 2016-17 (n-4) | 8 |
| 2015-16 (n-5) | 10 |

ΣΥΝΟΛΙΚΟΣ ΧΡΟΝΟΣ ΥΠΗΡΕΣΙΑΣ

Μοριοδότηση στη μετακίνηση μελών ΔΕΠ που έχουν συμπληρώσει τα περισσότερα έτη υπηρεσίας. Προτεραιότητα έχει το μόνιμο προσωπικό. Το μέγιστο που μπορεί να λάβει κάποιος στο συγκεκριμένο κριτήριο είναι 40 μόρια. Ως έτη υπηρεσίας θεωρούνται τα πλήρως συμπληρωμένα έτη. Ακολουθεί ο πίνακας με τη μοριοδότηση ανάλογα με τα χρόνια συνολικής υπηρεσίας.

|  |
| --- |
| Χρόνια υπηρεσίας |
| Έως 5 χρόνια | 15 |
| Από 5 έως 10 χρόνια | 20 |
| Από 10 έως 20 χρόνια | 30 |
| Από 20 χρόνια και πάνω | 40 |
| ΠΔ 407/80, ακαδ. Υπότροφοι | 10 |

* 1. Ύπαρξη αποδοχής/ πρόσκλησης/ ωριμότητα αίτησης

Μοριοδοτείται επιπλέον ο βαθμός ωριμότητας της αίτησης. Ειδικότερα, η αποδοχή σε staff week ή άλλη σχετική αλληλογραφία (π.χ. πρόσκληση του Ιδρύματος υποδοχής, επιστολή αποδοχής) δίνει επιπλέον 15 μόρια.

|  |
| --- |
| Ύπαρξη επιστολής αποδοχής/ πρόσκλησης |
| ΝΑΙ | 20 |
| ΟΧΙ | 0 |

* 1. Ειδικές κατηγορίες/ΑΜΕΑ

|  |  |
| --- | --- |
| ΑΜΕΑ |  |
| ΝΑΙ | 30 |
| ΟΧΙ | 0 |

**(ii) ΕΤΕΠ, διοικητικό προσωπικό και συμβασιούχοι**.

Η διαδικασία κατάταξης των αιτημάτων μετακίνησης των μελών του Διοικητικού Προσωπικού (ΔΠ), του Ειδικού Τεχνικού Εργαστηριακού Προσωπικού (ΕΤΕΠ) και των Συμβασιούχων πραγματοποιείται βάσει ενός αλγορίθμου κατάταξης ο οποίος αποδίδει μόρια (μονάδες) λαμβάνοντας υπόψη τα παρακάτω κριτήρια κατάταξης:

1. Μοριοδότηση σε όσους δεν έχουν μετακινηθεί μέσω του προγράμματος Erasmus+ κατά τα πέντε (5) τελευταία ακαδημαϊκά έτη. Το μέγιστο που μπορεί να λάβει κάποιος στο συγκεκριμένο κριτήριο είναι 30 μόρια. Ανάλογα με το πλήθος των μετακινήσεων και το πότε έγινε η πιο πρόσφατη μετακίνηση, ισχύει η παρακάτω μοριοδότηση.

|  |
| --- |
| Προηγούμενες κινητικότητες |
| Καμία μετακίνηση | 30 |
| Μια έως 3 μετακινήσεις | 20 |
| Τέσσερις και άνω | 10 |

Πιο πρόσφατη συμμετοχή στο πρόγραμμα

|  |
| --- |
| Ακαδ. Έτος πιο πρόσφατης κινητικότητας |
| 2019-20 (n-1) | 2 |
| 2018-19 (n-2) | 4 |
| 2017- 18 (n-3) | 6 |
| 2016-17 (n-4) | 8 |
| 2015-16 (n-5) | 10 |

1. Συνολικός χρόνος υπηρεσίας

Μοριοδότηση στη μετακίνηση μελών ΔΠ-ΕΤΕΠ-συμβασιούχος ανάλογα με τα χρόνια συνολικής υπηρεσίας. Το μέγιστο που μπορεί να λάβει κάποιος στο συγκεκριμένο κριτήριο είναι 40 μόρια. Ακολουθεί ο πίνακας με τη μοριοδότηση ανάλογα με τα έτη συνολικής υπηρεσίας:

|  |
| --- |
| Χρόνια υπηρεσίας |
| Έως 5 χρόνια | 15 |
| Από 5 έως 10 χρόνια | 20 |
| Από 10 έως 20 χρόνια | 30 |
| Από 20 χρόνια και πάνω | 40 |
| Συμβασιούχοι | 10 |

1. Γνώση ξένης γλώσσας

Μοριοδότηση σύμφωνα με την πιστοποιημένη επάρκεια στην Αγγλική γλώσσα ή πιστοποιημένη επάρκεια στη γλώσσα που ζητείται από τον φορέα υποδοχής, σύμφωνα με το Κοινό Ευρωπαϊκό πλαίσιο γλωσσών. Το μέγιστο (15 μόρια) αντιστοιχεί στο επίπεδο γλωσσομάθειας Γ2. Ακολουθεί ο πίνακας με τη μοριοδότηση

|  |
| --- |
| Πιστοποιημένη γνώση ξένης γλώσσας |
| Β2/ΚΑΛΑ | 5 |
| Γ1/ ΠΟΛΥ ΚΑΛΑ | 10 |
| Γ2/ ΆΡΙΣΤΑ | 15 |

Σε περίπτωση γνώσης δεύτερης ξένης γλώσσας, προσαύξηση κατά 5 μόρια.

1. Ύπαρξη αποδοχής/ πρόσκλησης (ωριμότητα της αίτησης)

Μοριοδοτείται επιπλέον ο βαθμός ωριμότητας της αίτησης. Ειδικότερα, η αποδοχή σε staff week ή άλλη σχετική αλληλογραφία (π.χ. πρόσκληση του Ιδρύματος υποδοχής, επιστολή αποδοχής) δίνει επιπλέον 20 μόρια.

|  |
| --- |
| Σχέδιο μαθήματος/ επιστολή αποδοχής/πρόσκληση |
| ΝΑΙ | 20 |
| ΟΧΙ | 0 |

Απασχόληση σχετική με το erasmus (γραμματείες,

προσωπικό γραφείων erasmus)

|  |
| --- |
| Απασχόληση σχετική με το erasmus (γραμματείες,προσωπικό γραφείων erasmus) |
| ΓΡΑΜΜΑΤΕΙΕΣ, (αρμοδιότητες σχετικά με μονάδες ECTS κ.τ.λ.)και προσωπικό γραφείων erasmus | 30 |
| ΚΑΝΕΝΑ ΑΠΟ ΤΑ ΠΑΡΑΠΑΝΩ | 0 |

Ειδικές κατηγορίες/ΑΜΕΑ

|  |  |
| --- | --- |
| ΑΜΕΑ |  |
| ΝΑΙ | 30 |
| ΟΧΙ | 0 |

Ανάλογα με τις προσφερόμενες θέσεις (k – θέσεις) επιλέγονται οι k επικρατέστεροι με αντίστοιχο αριθμό επιλαχόντων. Σε περίπτωση ισοψηφίας μεταξύ των αιτούντων που πληρούν τις προϋποθέσεις, θα προσμετρηθεί η προϋπηρεσία (έτη) στο Πανεπιστήμιο, υπολογίζοντας 2 μόρια ανά έτος (υπολογίζονται τα πλήρη έτη έως την ημερομηνία υποβολής των αιτήσεων). Αν και μετά από αυτό συνεχίζεται η ισοψηφία στην τελευταία θέση, τότε θα μετακινούνται όλοι οι ισοψηφήσαντες με κάλυψη της επιπλέον δαπάνης από το κονδύλι των οργανωτικών δαπανών.

|  |  |  |  |  |  |
| --- | --- | --- | --- | --- | --- |
| **ΠΟΛΙΤΙΚΗ** | **ΑΝΑΓΝΩΡΙΣΗΣ** | **ΠΙΣΤΩΤΙΚΩΝ** | **ΜΟΝΑΔΩΝ** | **(ECTS)** |  |
|  |

***Διαθέσιμη στο*** [**http://erasmus.uop.gr/index.php/ ects**](http://erasmus.uop.gr/index.php/-----ects)

Σύμφωνα με τον Οδηγό για τους Χρήστες του ECTS:

* 60 ECTS κατανέμονται σε φόρτο εργασίας ενός ακαδημαϊκού έτους φοίτησης
* 30 ΕCTS κατανέμονται σε ένα εξάμηνο
* 20 ECTS σε ένα τρίμηνο

Η αναγνώριση των πιστωτικών μονάδων είναι η διαδικασία μέσω της οποίας ένα Ίδρυμα πιστοποιεί ότι μερικά από τα μαθησιακά αποτελέσματα που έχουν επιτευχθεί και αξιολογηθεί σε κάποιο άλλο Ίδρυμα, πληρούν ορισμένες προϋποθέσεις ενός εκ των προσφερομένων προγραμμάτων.

Αναγνώριση σημαίνει ότι ο αριθμός των πιστωτικών μονάδων που αποκτώνται με την επίτευξη των κατάλληλων μαθησιακών αποτελεσμάτων, στο κατάλληλο επίπεδο, σε κάποιο άλλο πλαίσιο σπουδών, θα αντικαταστήσει τον αριθμό των πιστωτικών μονάδων που απονέμονται για τα ίδια μαθησιακά αποτελέσματα στο Ίδρυμα που χορηγεί τον τίτλο.

Με αυτή τη λογική, εφόσον στην Συμφωνία Μάθησης για 6 μήνες έχουν συμφωνηθεί τα 30 ECTS, αυτά θα πρέπει να αναγνωριστούν από το Ίδρυμα Προέλευσης, εφόσον ο φοιτητής ολοκλήρωσε επιτυχώς την περίοδο των σπουδών του στο Ίδρυμα Υποδοχής. Αντίστοιχες είναι οι απαιτήσεις για την χορήγηση 20 ECTS και 60 ECTS.

Δεδομένης της ποικιλίας των προγραμμάτων και των Ιδρυμάτων Ανώτατης Εκπαίδευσης οι πιστωτικές μονάδες και τα μαθησιακά αποτελέσματα μιας εκπαιδευτικής ενότητας σε διαφορετικά προγράμματα, δεν είναι ταυτόσημα. Επομένως, καλό είναι να ακολουθείται μια ευέλικτη προσέγγιση για την αναγνώριση των πιστωτικών μονάδων που λαμβάνονται σε κάποιο άλλο πλαίσιο.

Πρέπει να αναζητείται μια «δίκαιη αναγνώριση» αντί της τέλειας αντιστοιχίας. Αυτού του είδους η «δίκαιη αναγνώριση» θα πρέπει να βασίζεται στα μαθησιακά αποτελέσματα - δηλαδή, τι γνωρίζει και μπορεί να κάνει κάποια άτομο- και όχι στις τυπικές διαδικασίες που οδηγούν στην ολοκλήρωση ενός τίτλου σπουδών ή της εκπαιδευτικής ενότητας.

Για παράδειγμα, στην πράξη, μια εκπαιδευτική ενότητα (π.χ. ένα μάθημα)

4 πιστωτικών μονάδων ECTS σε ένα άλλο Ίδρυμα, μπορεί να αντικαταστήσει μια συνιστώσα 5 πιστωτικών μονάδων ECTS σε ένα άλλο Ίδρυμα εάν τα μαθησιακά αποτελέσματα είναι ισοδύναμα. Στον φοιτητή θα απονεμηθούν τότε 5 πιστωτικές μονάδες ECTS.

Eπίσης, ένα μάθημα του Ιδρύματός υποδοχής, δύναται να αντιστοιχηθεί με δύο μαθήματα στο Ίδρυμα προέλευσης από τη στιγμή που ο Ακαδημαϊκός Συντονιστής αξιολογήσει τα μαθησιακά αποτελέσματα.

Ο φοιτητής ζητεί αλλά δεν διαπραγματεύεται την ακαδημαϊκή αναγνώριση από τον διδάσκοντα κάθε μαθήματος χωριστά. Η Συμφωνία Σπουδών μαζί με το Πιστοποιητικό Αναλυτικής Βαθμολογίας είναι σχεδιασμένα να διασφαλίζουν την πλήρη αναγνώριση του προγράμματος σπουδών που παρακολουθείται στο Ίδρυμα Υποδοχής.

ΣΗΜΑΝΤΙΚΟ: η Συμφωνία Μάθησης υπογράφεται πριν την αναχώρηση του Φοιτητή και έτσι ο φοιτητής γνωρίζει εκ των προτέρων ότι τα μαθήματα που θα πάρει στο εξωτερικό, θα αναγνωριστούν πλήρως, μετά από επιτυχή ολοκλήρωσή τους.

Σε περίπτωση όπου ο φοιτητής για συγκεκριμένους λόγους (όπως αναφέρονται στη Μαθησιακή Συμφωνία) αναγκαστεί να κάνει αλλαγές στο πρόγραμμα της Συμφωνίας Μάθησης, αυτές θα πρέπει να γίνουν το συντομότερο δυνατόν, σε διάστημα ενός μήνα από την έναρξη των σπουδών, και να εγκριθούν από το Ίδρυμα Προέλευσης ώστε να έχει ο φοιτητής την εγγύηση ότι θα λάβει πλήρη αναγνώριση αυτών, μετά την επιτυχή ολοκλήρωσή τους.

Εάν ο φοιτητής επιλέξει να παρακολουθήσει ένα μάθημα, το οποίο δεν εντάσσεται στο Πρόγραμμα Σπουδών του και δεν επιθυμεί να υπολογιστεί για την απόκτηση του τίτλου σπουδών του, αυτό θα αναγραφεί στο 6.1 του Παραρτήματος Διπλώματος. Βάσει του Οδηγού ΕCTS «Οι πιστωτικές μονάδες που απονέμονται στη συνεχή εκπαίδευση μπορούν ή όχι να αναγνωρίζονται και να συσσωρεύονται για την απόκτηση κάποιου τίτλου σπουδών/προσόντος, ανάλογα με την επιθυμία του εκπαιδευόμενου και /ή τις προϋποθέσεις για την απονομή κάποιου τίτλου σπουδών/προσόντος. Ορισμένοι εκπαιδευόμενοι μπορεί να ενδιαφέρονται μόνο για την παρακολούθηση κάποιας συγκεκριμένης εκπαιδευτικής συνιστώσας χωρίς να επιθυμούν να αποκτήσουν τον τίτλο σπουδών.»

Οι Μαθησιακές Συμφωνίες προβλέπουν την παρακολούθηση ακαδημαϊκών ενοτήτων που αντιστοιχούν στο σύνολο των ECTS του εκάστοτε προγράμματος που επιλέγει ο φοιτητής (20, 30 ή 60 ECTS). Δεν γίνεται μετακίνηση για λιγότερα από τα προβλεπόμενα ECTS.

Αποδεκτή θεωρείται η μετακίνηση όταν ο φοιτητής έχει εξεταστεί σε μαθήματα ισοδύναμα τουλάχιστον με το ήμισυ των ECTS (π.χ. 15 ECTS όταν προβλέπεται σύνολο 30 ECTS για εξάμηνη μετακίνηση) τα οποία δηλώνονται στη Συμφωνία Σπουδών. Σε διαφορετική περίπτωση, το Ίδρυμα διατηρεί το δικαίωμα να ζητήσει επιστροφή μέρους ή του συνόλου του ποσού της υποτροφίας. Η συμπλήρωση λιγότερων των προβλεπόμενων ECTS από τον μετακινηθέντα φοιτητή αξιολογούνται περαιτέρω από το Τμήμα προέλευσής του και το Ίδρυμα.

Τα αποτελέσματα της ακαδημαϊκής επίδοσης των φοιτητών που μετακινούνται για σπουδές αξιολογούνται βάσει της αναλυτικής βαθμολογίας που θα προσκομίσουν μετά τη λήξη της μετακίνησής τους.

Σε περίπτωση που ο φοιτητής δεν ολοκληρώσει επιτυχώς το έργο του, το Ίδρυμα διατηρεί το δικαίωμα να ζητήσει επιστροφή μέρους ή του συνόλου του ποσού της υποτροφίας

# ΓΕΝΙΚΟΙ ΣΤΟΧΟΙ

1. Η πλήρης εναρμόνιση με τις αρχές του Χάρτη Erasmus
2. Η αξιοποίηση και διάδοση των αποτελεσμάτων μετακίνησης
3. Η διεύρυνση των υφισταμένων και η ανάπτυξη νέων συνεργασιών στα πλαίσια του Προγράμματος.

# ΑΠΟΤΕΛΕΣΜΑΤΑ ΚΑΙ ΑΝΤΙΚΤΥΠΟΣ

Η αποτίμηση της εφαρμογή του Σχεδίου και τα συμπεράσματα εξάγονται α) βάσει του βαθμού απορρόφησης των κονδυλίων και β) βάσει της ποιοτικής ανάλυσης των απαντήσεων των συμμετεχόντων μετά την υποβολή της Έκθεσης Κινητικότητας.

*Τυχόν αλλαγές και διαφοροποιήσεις κατά τα διάφορα στάδια υλοποίησης του Προγράμματος δημοσιοποιούνται έγκαιρα, ώστε να διασφαλίζεται η διαφάνεια και συνοχή στη λειτουργία του Προγράμματος.*